Южноафриканската република ( или ZAR), често неформално наричана Трансваалска република, е независима бурска държава в Южна Африка през втората половина на 19 век. Тя заема областта, известна по-късно като южноафриканска провинция Трансваал. Южноафриканската република е основана през 1852 г. и е независима от 1856 до 1877 г., и след това отново от края на Първата англо-бурска война през 1881 г., в която бурите възвръщат независимостта си от Британската империя, до 1900 г.